বক্তার বলেন, দীপঙ্কর চক্রবর্তী ছিলেন একজন নির্বিবাদী মানুষ। অথচ তাঁকেই ২০০৪ সালের এই দিনে নিজ কর্মস্থল থেকে বাড়ি ফেরার পথে দুর্বৃত্তরা তাঁকে কুপিয়ে হত্যা করে। ওই হত্যাকান্ডের পর তৎকালীন শীর্ষ রাজনৈতিক নেতৃবৃন্দ থেকে শুরু করে পুলিশ প্রশাসন হত্যাকারিদের চিহ্নিত করার দাবি করলেও সেটি ছিলো প্রহসন। বরং এই ঘটনাকে ভিন্নখাকে প্রবাহিত করার চেষ্টা চালানো হয়। সেইসঙ্গে নষ্ট করা হয় হত্যার আলামত। এরপর কয়েক দফা আদালতে চ’ড়ান্ত রিপোর্ট দাখিল করে পুলিশসহ তদন্ত সংশ্লিষ্টরা। সর্বশেষ গত বছর পুলিশ এই হত্যাকান্ডে জঙ্গি সংগঠন জেএমবির সম্পৃক্ততার বিষয়টি সামনে এনে আদালতে অভিযোগপত্র দাখিল করে। তারা বলেন, যারাই এই হত্যাকান্ডের সঙ্গে যুক্ত হোক, তাদের আইনের আওতায় এনে দ্রুত বিচার নিষ্পত্তি করতে হবে। সভা থেকে শীঘ্রই সাংবাদিক দীপঙ্ক চক্রবর্তীর নামে স্মৃতি পুরস্কার প্রদানের ঘোষনা দেওয়া হয়। (খবর বিজ্ঞপ্তির)